Indu Jain

Indu Jain (født 8. september 1936 i Faizabad i United Provinces i Britisk India, død 13. mai 2021 i Delhi) var en indisk medieleder, forretningskvinne, milliardær og filantrop. 

Hun tilhørte Sahu Jain-familien og var styreleder for Indias største mediegruppe, Bennett, Coleman & Co. Ltd., som populært kalles the Times Group. Denne gruppen eier Times of India og andre store aviser.

Jain ledet The Times Group og The Times Foundation, som hun selv hadde grunnlagt.  The Times Foundation bedriver samfunnsgagnlige prosjekter, forskning og katastrofehjelp ved for eksempel oversvømmelser, sykloner, jordskjelv og epidemier.

Indu Jain var gift med Ashok Kumar Jain (død 1999) og de hadde to sønner og en datter. 

Hun døde i Delhi av covid-19.

Referanser

Filantroper
Indiske forretningsfolk
Personer fra Faizabad
Dødsfall relatert til covid-19 i India
Politikere ofre for covidpandemien